**Gyöngyös Város Képviselő-testülete**

**10/2019. (III.29.) önkormányzati rendelete**

**a helyi kitüntetés alapításáról és adományozásának rendjéről szóló**

**7/2015. (II.27.) önkormányzati rendelet módosításáról\***

**Gyöngyös Város Önkormányzatának Képviselő-testülete Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 22. § (1) bekezdés d) pontjában kapott felhatalmazás alapján, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:**

**1. §**

**A helyi kitüntetés alapításáról és adományozásának rendjéről szóló 7/2015. (II.27.) önkormányzati rendelet (a továbbiakban: R.) 25. § (1) bekezdése helyébe a következő rendelkezés lép:**

**„(1) A kitüntetés azon köztisztviselőknek, kormánytisztviselőknek, valamint hivatásos szolgálati jogviszonyban álló rendvédelmi és hivatásos katasztrófavédelmi szervnél foglalkoztatottaknak adományozható, akik a közszolgálat területén több éven keresztül kiemelkedő színvonalú munkát végeztek, elnyerve ezzel a város lakosságának közmegbecsülését.”**

**2. §**

**E rendelet a kihirdetést követő napon lép hatályba, és az azt követő napon hatályát veszti.**

**Hiesz György dr. Kozma Katalin**

**polgármester jegyző**

***\*A Rendeletet a Képviselő-testület a 2019. március 28-ai ülésén fogadta el.***